Rojnameyê îngilîzan The Guardianî xeberêka xo de  vist vîrî ke Tirkîya de menga nîsane de 60 hezar merdimî pê vîrusê Korona kewtî û pê kêmbîyayîşê waqayan nika zî tewr tay 10 kesî nêweşê Korona yê. Rojnameyî îfade kerd ke no kêmbîyayîş hetê îstatîstîkan ra mumkîn nîyo. Rojnameyî da zanayene ke na hûmare seba geşkerdişê turîzmî dîyaye.
Hukmatê AKPyî hûmara nêweşanê Korona tay mojneno û bi nê hawayî xîrt keno ke turîstanê xerîban bîyaro Tirkîya.
Goreyê xebere temamîya dinya de tewr zaf Tirkîya de nêweşê Korona peyda benê. Rojnameyî eşkera kerd ke Tirkîya de mergê Korona hûmara fermî ra zêdêr a. Goreyê AKPyî heta nika 45 hezar û 186 kesî Korona ra merdî Labelê mîyanê serrêke de hûmara mergî 140 hezarî ra zêdêr a.
Rojnameyê The Guardianî na babete de waşt ke selahîyetdaranê Wezaretê Weşîye yê Tirkîya de pêvînayîşan bikero la cewab nêdîya waştişê înan.
Rojnameyî pare kerd ke Odaya Tabîban a Tirkîya derheqê Korona de raştîyan eşkera kena coka hetê hemkarê hukmatî Devlet Bahçelîyî ra bi sebebê îxanetî yena gefwerdene.
